Detaljan opis rada sistema za kriptovanje

Kodiranje

Učitavamo poruku kao string. Svaki karakter prevedemo u Brajevo pismo tako što ćemo pisati 3D (crne) tačke kao jedinice, a mesta gde nema tačaka (bele) kao nule i pakovaćemo ih u matricu dimenzija n x 6. Svaka vrsta predstavlja jedan karakter. Zatim ćemo svaku vrstu pomeriti u levo onoliko puta koliko u toj vrsti ima jedinica. Potom svaku vrstu posmatramo kao binarni broj, prebacujemo je u dekadni. Ove dekadne brojeve pakujemo u nov niz. Svaki od ovih dekadnih brojeva množimo brojem 3, a potom mu dodajemo dvostruku vrednost njegove pozicije u nizu. Koder nam vraća ovaj niz dekadnih brojeva.

Dekodiranje

Učitavamo niz dekadnih brojeva. Najpre od svakog dekadnog broja oduzmemo dvostruku vrednost njegove pozicije u nizu, a zatim tu vrednost umanjimo 3 puta. Ove dekadne brojeve prevodimo u binarne i pakujemo ih u matricu dimenzija n x 6. Svaka vrsta je jedan binaran broj. Svaku vrstu pomeramo u desno onoliko puta koliko taj broj ima jedinica. Svaku vrstu prevodimo u odgovarajući karakter Brajevog pisma i pakujemo ih u string. Dekoder nam vraća ovaj string.